Kadtong 1857, mas hababa sa sarong taon pagkatapos kan pagsasarong daghan, pinu'nang magsurat si Beeton para sa saro sa mga publikar kan saiyang agom, iyo ini an  The Englishwoman's Domestic Magazine . Idinakitaramon niya an piksyon na Pranses asin isinurat an harigi nin lutuon o cookery column, maski na an gabos kan mga resipe, napamamlahiyo gikan sa iba pang mga gibo o ipinadara kan mga parabasa kan magasin. Kadtong 1859 ipigtulod kan mga Beetons an sarong serye nin 48-pahinang bulanang suplemento sa The Englishwoman's Domestic Magazine; an 24 na mga installment, naipublikar sa sarong bolyum bilang  Mrs Beeton's Book of Household Management  kadtong Oktubre 1861, na nakapabakal nin 60,000 kopya sa enot na taon. Nagparatrabaho si Beeton sa sarong pinali'pot na bersyon kan saiyang libro, na kung sain, titituluhan kuta ini nin  The Dictionary of Every-Day Cookery , kan nagadan siya sa puerperal fever kadtong Pebrero 1865 sa edad na 28. sa apat na aki, duwa sa sainda an nagadan sa pagkaaki, asin kadakulon na mga pagkakua o miscarriage. Positibo an teorya kan duwa sa saiyang mga parabiograpiya na sinda Nancy Spain asin Kathryn Hughes, na si Samuel, dai tinutuyong nagkontrata nin syphilis sa sarong pakikipag-takudan sa dai pa kasal sa sarong puta, asin dai tinutuyo na maiulakit an hilang sa saiyang agom.